**ADATKEZELÉSI TÁJÉKOZTATÓ**

Jelen Adatkezelési Tájékoztató célja, hogy a **Hatósági vasúti jármű vizsgabiztos felsőfokú kiegészítő képzésre** jelentkező/regisztráló személy a képző által kezelt személyes adatok kezelésére vonatkozó elveket és szabályokat megismerhesse.

Jelen tájékoztató elkészítésekor AZ EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet), másképpen GDPR vonatkozó cikkében foglaltakat vette figyelembe.

Az adatkezelő megnevezése: Közlekedési Továbbképző és Dokumentációs Kft. (továbbiakban: Adatkezelő).

Amennyiben Ön a 24/2016. (VII.18.) NFM rendelet 18. § (3) pontjában a hatósági vasúti jármű vizsgabiztosnak történő kinevezés feltételeként előírt végzettség megszerzése érdekében részt vesz a képzésen, amelyet az Adatkezelő a vasúti közlekedés biztonságával összefüggő munkakört betöltő munkavállalók szakmai képzésének és vizsgáztatásának, a vasúti vizsgaközpont és képzőszervezetek működésének, a képzési engedély kiadásának, továbbá a vasúti járművezetői gyakorlat szabályairól szóló 19/2011. (V.10.) NFM rendelet szerint valósít meg, úgy az Adatkezelőnek a következő adatokat kell Öntől elkérnie és kezelnie.

* Név
* Születési név
* Születési hely
* Születési idő
* Anyja születési neve
* Állandó lakcím
* Értesítési cím
* Legmagasabb iskolai végzettség
* Szakmai gyakorlat
* TAJ szám
* Személyazonosító igazolvány száma
* Lakcímkártya száma
* E-mail cím
* Telefonszám
* Fénykép

Az adatkezelés célja, hogy Ön a képzésen részt vehessen, és az eredményes vizsgáról igazolást kapjon.

Jogalapja: jogi kötelezettség teljesítése. Ha fenti adatokat nem kívánja megadni, úgy a képzésen sem tud részt venni.

Munkáltató által történő jelentkezés esetén az Adatkezelő a megjelölt kapcsolattartó személy személyes adatait a szerződés teljesítése címén kezeli. Az adatkezelés jogalapja AZ EURÓPAI PARLAMENT ÉS A TANÁCS (EU) 2016/679 RENDELETE 6. cikk (1) b) pontja, amelynek értelmében az adatkezelés jogszerűnek minősül, ha az olyan szerződés teljesítéséhez szükséges, melyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges.

Az adataihoz az Adatkezelő részéről az oktatásszervező, az adminisztrátor munkatárs, a vizsgaszervező, megbízott munkatárs, az oktató, valamint a bizonyítványt/igazolást kiadó Hatóság férhet hozzá. Online regisztráció esetén az adatokhoz a képző intézmény részére informatikai háttérszolgáltatásokat nyújtó jogi személyek férhetnek hozzá.

A gyakorlati képzést nyújtó intézmény részére az intézménybe történő beléptetéshez szükséges személyes adatai kerülnek átadásra.

Az Adatkezelő az Ön személyes adatait a 19/2011. (V.10.) NFM rendelet alapján 6 évig köteles megőrizni, az adójogi elévülésig nyilvántartandó adatokat legfeljebb 7 évig, a számviteli kötelezettségek teljesítéséhez szükséges adatokat legfeljebb 8 évig kezelheti.

**Az Ön személyes adatainak kezelésével kapcsolatos jogai:**

A tájékoztatáshoz való jog:

A személyes adatainak kezeléséről Ön jogosult bármikor megfelelő tájékoztatást kapni, írásban vagy szóban, amely az Ön megalapozott kérelme alapján történik. A kérelemre egy hónapon belül (esetlegesen két hónapnyi meghosszabbítással) kell megadni a megfelelő tájékoztatást, amelyért díj nem számolható fel.

A hozzáférés joga:

Bármikor kérhet visszajelzést azzal kapcsolatosan, hogy adatainak kezelése folyamatban van-e, milyen jellegű adatait kezelik (ez abban az esetben, ha az adatait nem Ön közvetlenül adta meg), kiknek, hová fogják azt továbbítani, meddig tárolják, stb., azaz minden, az Ön személyes adatával kapcsolatos tájékoztatásra, beleértve az automatizált döntéshozatal tényére, profilalkotásra vonatkozó felvilágosítást is. Kérésére az adatokat másolatban is elkérheti.

A helyesbítéshez való jog:

Kérheti a nem pontosan vagy hiányosan rögzített adatainak ésszerű időn belüli kijavítását.

A törléshez való jog:

Kérheti, hogy adatait ésszerű határidőn belül töröljék az adatbázisból, ha arra már nincs szükség abból a célból, amelyhez gyűjtötték, ha visszavonja az adatainak kezelésére vonatkozó hozzájárulását, tiltakozik adatainak kezelése ellen, vagy ha adatait jogellenesen kezelték. (Nem töröltetheti a személyes adatait abban az esetben, ha az adatainak kezelésére valamely jogi kötelezettség miatt van szükség. )

Az adatkezelés korlátozásához való jog:

Ha Ön valamilyen okból vitatja, hogy az adatainak kezelése megfelelő módon történik, addig, ameddig ez nem tisztázódik, korlátozhatja adatainak használatát.

A tiltakozáshoz való jog:

Ön bármikor tiltakozhat az ellen, hogy az adatait kezeljék, így ebben az esetben a képző intézmény az adatait nem kezelheti tovább.

A panasztételhez való jog:

Ha az adatainak kezelésével kapcsolatban valamilyen kifogása van, panaszt tehet az illetékes hatóságnál:

Nemzeti Adatvédelmi és Információszabadság Hatóság

1055 Budapest, Falk Miksa u. 9-11.

1363 Budapest, Pf.: 9.

telefon: +36 1 391 1400, www.naih.hu, ugyfelszolgalat@naih.hu

A bírósághoz fordulás joga:

Ha az adatainak kezelésével kapcsolatos jogai sérülnek, jogosult arra, hogy bírósághoz forduljon.

Az adathordozhatósághoz való jog:

Amennyiben igényli, megkaphatja adatait elektronikus adathordozón, vagy kérheti, hogy ezeket a képző intézmény egy másik intézménynek továbbítsa.

Az adatkezelések során nem történik adatai alapján automatizált döntéshozatal, profilalkotás, külföldre történő adattovábbítás. Személyes adatai védelmének érdekében a papír alapú dokumentumokat elzárva, biztonságos helyen tároljuk, az elektronikusan tárolt adataihoz a megfelelő jogosultsággal rendelkező munkatársak férhetnek csak hozzá.

Amennyiben Önnek a személyes adatai kezelésével kapcsolatban bármilyen kérdése van, vagy amennyiben úgy érzi, hogy az Adatkezelő megsértette a személyes adatok védelméhez fűződő jogait, kérjük az alábbi elérhetőségek egyikén forduljon hozzánk, hogy az esetleges jogsértést orvosolhassuk.

Az adatkezelő megnevezése: Közlekedési Továbbképző és Dokumentációs Kft.

Az adatkezelő címe: 1067 Budapest, Eötvös utca 20.

Az adatkezelő elérhetőségei:

email: kepzes@ktdkft.hu

tel: +36-70-943-35-25

honlap: http://www.ktdkft.hu